Saksikan “Fan-Art” Mortal Kombat Yang Sangat Memukau Dari Pereka Grafik BossLogic
Sejak Joe Taslim dipilih untuk memainkan peranan ‘Sub-Zero’ dalam filem reboot Mortal Kombat sehinggalah pelakon dari Jepun, Hiroyuki Sanada dipilih sebagai ‘Scorpion’, pereka grafik terkenal Bosslogic telah mengeluarkan beberapa karya Mortal Kombat yang memaparkan para pelakon dengan watak-watak mereka. Sudah tentu, ‘fan-art’ watak-watak Mortal Kombat yang dihasilkan Bosslogic tersangatlah menarik dan mampu memukaukan mata anda. Jadi kami di Kakimuvee ingin berkongsikan beberapa ‘fan-art’ watak Mortal Kombat hasil kerja tangan Bosslogic yang mampu membuatkan anda tidak sabar untuk saksikan filem adaptasi permainan video itu. Turut membintangi filem ini adalah Jessica McNamee sebagai Sonya Blade dan Lewis Tan yang mana wataknya masih lagi tidak diketahui. Mortal Kombat akan mengisahkan tentang seorang protagonis yang terlibat dalam pertarungan interdimensi, dan kemudiannya menyedari potensi sebenar selepas bertarung dengan lawan-lawannya. James Wan dan syarikatnya, Atomic Monster akan menerbitkan filem ini bersama-sama Todd Garner. Larry Kasanoff, E. Bennet Walsh, Michael Clear dan Sean Robins akan bertindak selaku penerbit eksekutif. Simon McQuoid akan mengarahkan filem ini berdasarkan skrip yang ditulis oleh Greg Russo Mortal Kombat pertama kali diangkat ke layar perak pada tahun 1995, dan diarahkan oleh Paul W.S. Anderson. Filem sekuel berjudul Mortal Kombat: Annihilation menyusul dua tahun kemudian. Bagaimanapun, kritikan teruk yang diterima Mortal Kombat: Annihilation telah menyebabkan penghasilan filem ketiga dibatalkan oleh pihak studio. Penggambaran akan dilakukan di Australia pada penghujung tahun ini dan bakal menemui penonton pada 5 Mac 2021.